ᱚᱠᱴᱚᱯᱚᱥ

ᱚᱠᱴᱚᱯᱚᱥ ᱫᱚ ᱥᱟᱹᱢᱩᱫᱽ ᱵᱟᱝᱢᱟ ᱫᱚᱨᱭᱟ ᱨᱮ ᱛᱟᱦᱮᱸᱱ ᱠᱟᱱ ᱢᱤᱫ ᱫᱟᱜ ᱡᱤᱭᱟᱹᱞᱤ ᱠᱟᱱᱟ ᱠᱚ ᱾ ᱵᱟᱨ ᱥᱟᱭ ᱠᱷᱚᱱᱟᱜ ᱵᱤᱥᱛᱤ ᱡᱟᱹᱛᱤ ᱨᱮᱱ ᱚᱠᱴᱚᱯᱚᱥ ᱜᱚᱴᱟ ᱡᱮᱜᱮᱛ ᱨᱮᱭᱟᱜ ᱫᱚᱨᱭᱟ ᱨᱮᱠᱚ ᱧᱮᱞᱚᱜᱼᱟ ᱾ ᱒ ᱤᱸᱪ ᱠᱷᱚᱱᱟᱜ ᱓᱒ ᱯᱷᱩᱴ ᱦᱟᱹᱵᱤᱡ ᱡᱤᱞᱤᱧ ᱚᱠᱴᱚᱯᱚᱥ ᱡᱮᱜᱮᱛ ᱡᱟᱠᱟᱛ ᱨᱮ ᱢᱮᱱᱟᱜ ᱠᱚᱣᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱱᱩᱠᱩ ᱫᱚ ᱫᱚᱨᱭᱟ ᱨᱮ ᱔᱘᱐᱐ ᱢᱤᱴᱚᱨ ᱜᱷᱟᱹᱛᱤᱨ ᱨᱮ ᱠᱚ ᱫᱟᱬᱟ ᱵᱟᱲᱟᱭᱟ ᱾ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱡᱮᱜᱮᱛ ᱨᱮᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱚᱠᱴᱚᱯᱚᱥ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩᱣᱟᱜ ᱟᱠᱟᱨ ᱫᱚ ᱑᱖ ᱯᱷᱩᱴ ᱟᱨ ᱚᱡᱚᱱ ᱫᱚ ᱑᱑᱐ ᱯᱟᱣᱩᱸᱰ ᱠᱷᱚᱱᱟᱜ ᱵᱤᱥᱛᱤᱭᱟ ᱾ ᱟᱸᱡᱚᱢ ᱞᱟᱹᱜᱤᱫ ᱦᱟᱦᱟᱲᱟ ᱟᱹᱭᱠᱟᱹᱣᱜ ᱠᱟᱱ ᱨᱮᱦᱚᱸ ᱚᱠᱴᱚᱯᱚᱥᱟᱜ ᱡᱤᱞ ᱫᱚ ᱵᱷᱩᱢᱚᱫᱷᱭᱚᱥᱟᱜᱚᱨ ᱟᱨ ᱮᱥᱤᱭᱟ ᱢᱟᱦᱟᱫᱮᱥ ᱨᱮᱭᱟᱜ ᱛᱤᱱᱟᱹᱜ ᱜᱟᱱ ᱤᱞᱟᱹᱠᱟ ᱨᱮᱠᱚ ᱡᱚᱢ 
ᱜᱮᱭᱟ ᱾

ᱚᱠᱴᱚᱯᱚᱥᱟᱜ ᱫᱚ ᱵᱟᱨᱭᱟ ᱢᱮᱫ ᱟᱨ ᱤᱨᱟᱹᱞ ᱜᱚᱴᱟᱝ ᱛᱤ ᱢᱮᱱᱟᱜᱼᱟ ᱾ ᱱᱩᱠᱩ ᱫᱚ ᱟᱹᱰᱤ ᱚᱠᱛᱚ ᱨᱮ ᱱᱤᱡᱚᱨ ᱡᱟᱜᱟ ᱨᱮᱜᱮ ᱛᱷᱤᱨ ᱛᱷᱟᱨ ᱠᱚ ᱛᱟᱦᱮᱸ ᱠᱚᱜᱼᱟ ᱾ ᱫᱟᱜ ᱨᱮ ᱫᱟᱬᱟᱱ ᱡᱚᱦᱚᱜ ᱛᱤ ᱫᱚᱠᱚ ᱛᱤᱭᱟᱹᱨ ᱛᱟᱠᱚᱣᱟ ᱾ ᱥᱤᱞ, ᱦᱚᱣᱮᱞᱥ ᱵᱟᱝᱢᱟ ᱥᱟᱨᱠ ᱞᱮᱠᱟᱱ ᱡᱤᱭᱟᱹᱞᱤ ᱴᱷᱮᱱ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱱᱩᱠᱩ ᱫᱚ ᱠᱟᱹᱲᱤ ᱞᱮᱠᱟᱱ ᱛᱚᱨᱚᱞ ᱡᱤᱱᱤᱥ ᱫᱟᱜ ᱨᱮᱠᱚ ᱟᱲᱟᱜᱟ ᱾ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱠᱚ ᱢᱟᱨᱟᱝ ᱢᱟᱨᱟᱝ ᱚᱠᱴᱚᱯᱚᱥ ᱱᱚᱝᱠᱟᱱ ᱛᱚᱨᱚᱞ ᱡᱤᱱᱤᱥ ᱟᱲᱟᱜ ᱠᱟᱛᱮ ᱫᱟᱜ ᱠᱚ ᱵᱚᱰᱮᱭᱟ ᱾ ᱫᱟᱜ ᱵᱚᱰᱮ ᱚᱴᱚ ᱠᱟᱛᱮ ᱟᱫᱚ ᱥᱤᱠᱟᱹᱨᱤ ᱡᱤᱭᱟᱹᱞᱤ ᱠᱷᱚᱱ ᱠᱚ ᱫᱟᱹᱲ ᱯᱩᱪᱩᱡᱚᱜᱼᱟ ᱾ ᱚᱱᱟ ᱵᱚᱰᱮ ᱫᱟᱜ ᱨᱮ ᱚᱠᱴᱚᱯᱚᱥ ᱞᱮᱠᱟᱱ ᱩᱢᱩᱞ ᱛᱮᱭᱟᱨᱚᱜᱼᱟ ᱾ ᱚᱱᱟ ᱧᱮᱞᱛᱮ ᱥᱤᱠᱟᱹᱨᱤ ᱠᱚ ᱵᱷᱮᱣᱱᱟᱜᱼᱟ ᱾ 

ᱚᱱᱠᱟ ᱜᱮ ᱞᱤᱞ ᱜᱷᱮᱨᱚᱣᱟᱱ ᱚᱠᱴᱚᱯᱚᱥ ᱫᱚ ᱫᱩᱠᱷᱤᱱ ᱚᱥᱴᱨᱮᱞᱤᱭᱟ ᱨᱮᱭᱟᱜ ᱫᱚᱨᱭᱟ ᱨᱮᱠᱚ ᱧᱮᱞᱚᱜᱼᱟ ᱾ ᱱᱩᱠᱩᱣᱟᱜ ᱟᱠᱟᱨ ᱫᱚ ᱥᱩᱢᱩᱝ ᱔ ᱠᱷᱚᱱ ᱖ ᱥᱮᱱᱴᱤᱢᱤᱴᱚᱨ ᱦᱟᱹᱵᱤᱡ ᱛᱟᱦᱮᱸᱱᱟ ᱾ ᱟᱠᱟᱨ ᱛᱮᱠᱚ ᱦᱩᱰᱤᱧ ᱨᱮᱦᱚᱸ ᱱᱩᱠᱩ ᱡᱟᱹᱛᱤ ᱨᱮᱱ ᱚᱠᱴᱚᱯᱚᱥ ᱫᱚ ᱮᱴᱟᱜ ᱚᱠᱴᱚᱯᱚᱥ ᱠᱷᱚᱱ ᱪᱟᱞᱟᱠ ᱟᱨ ᱠᱚ ᱵᱚᱛᱚᱨᱟᱱ ᱜᱮᱭᱟ ᱾ ᱱᱩᱠᱩᱣᱟᱜ ᱩᱞᱤᱫᱟᱜ ᱨᱮᱫᱚ ᱵᱤᱥ ᱦᱚᱸ ᱢᱮᱱᱟᱜᱼᱟ ᱾ ᱡᱟᱦᱟᱸᱭ ᱮ ᱜᱮᱨ ᱠᱚ ᱥᱟᱶᱛᱮ ᱵᱤᱥ ᱫᱚ ᱥᱚᱸᱜᱮ ᱯᱟᱥᱱᱟᱣ ᱜᱚᱫᱚᱜᱼᱟ ᱾ ᱡᱟᱦᱟᱸᱭ ᱚᱠᱴᱚᱯᱚᱥᱟᱜ ᱵᱤᱥ ᱵᱚᱞᱚ ᱟᱫᱮ ᱠᱷᱟᱱ ᱟᱫᱚ ᱥᱟᱦᱮᱫ ᱤᱫᱤ ᱨᱮ ᱮᱴᱠᱮᱴᱚᱬᱮᱭ ᱟᱹᱭᱠᱟᱹᱣᱟ ᱟᱨ ᱮ ᱜᱩᱡᱩᱜᱼᱟ ᱾ ᱞᱤᱞ ᱜᱷᱮᱨᱟᱣ ᱢᱮᱱᱟᱜ ᱚᱠᱴᱚᱯᱚᱥᱟᱜ ᱵᱤᱥ ᱛᱮᱫᱚ ᱢᱟᱹᱱᱢᱤ ᱦᱚᱸᱠᱚ ᱜᱚᱡ ᱫᱟᱲᱮᱭᱟᱜ ᱜᱮᱭᱟ ᱾ http://a-z-animals.com/animals/octopus/

ᱚᱠᱴᱚᱯᱚᱥ ᱫᱚ ᱜᱟᱹᱦᱤᱨ ᱫᱟᱜ ᱨᱮᱜᱮ ᱛᱟᱦᱮᱸᱱ ᱵᱷᱟᱹᱜᱤ ᱠᱚ ᱟᱹᱭᱠᱟᱹᱣᱟ ᱾ ᱤᱠᱷᱟᱹᱱ ᱛᱤᱱᱟᱹᱜ ᱡᱟᱹᱛᱤ ᱨᱤᱱ ᱚᱠᱴᱚᱯᱚᱥ ᱫᱚ ᱜᱟᱹᱦᱤᱨ ᱫᱟᱜ ᱠᱷᱚᱱ ᱚᱰᱚᱠ ᱠᱟᱛᱮ ᱦᱟᱱᱛᱮ ᱱᱷᱟᱛᱮ ᱠᱚ ᱫᱟᱬᱟ ᱵᱟᱲᱟᱭᱟ ᱾ ᱜᱤᱫᱟᱹᱨ ᱚᱠᱴᱚᱯᱚᱥ ᱦᱚᱸ ᱟᱭᱳᱣᱟᱜ ᱡᱚᱛᱚᱱ ᱵᱟᱠᱚ ᱞᱟᱹᱠᱛᱤᱭᱟᱜᱼᱟ ᱾ ᱡᱟᱱᱟᱢᱚᱜ ᱥᱟᱶᱛᱮ ᱜᱮ ᱩᱱᱠᱩ ᱫᱚ ᱟᱭᱳ ᱵᱟᱹᱜᱤ ᱠᱟᱛᱮ ᱦᱟᱱᱛᱮ ᱱᱷᱟᱛᱮ ᱠᱚ ᱫᱟᱬᱟ ᱵᱟᱲᱟᱭᱟ ᱾ ᱜᱤᱫᱟᱹᱨ ᱚᱠᱴᱚᱯᱚᱥ ᱫᱚ ᱮᱴᱟᱜ ᱦᱩᱰᱤᱧ ᱡᱤᱭᱟᱹᱞᱤ ᱥᱟᱶ ᱜᱟᱛᱮ ᱠᱟᱛᱮ ᱠᱚ ᱫᱟᱬᱟ ᱵᱟᱲᱟᱭᱟ ᱾ ᱛᱤᱱᱟᱹᱜ ᱪᱟᱸᱫᱚ ᱱᱚᱝᱠᱟ ᱫᱟᱬᱟ ᱵᱟᱲᱟᱭ ᱛᱟᱭᱚᱢ ᱟᱫᱚ ᱠᱚ ᱥᱮᱬᱟᱜᱼᱟ ᱾ http://www.ypte.org.uk/animal/octopus-common-/148

ᱯᱷᱮᱰᱟᱛ
https://or.wikipedia.org/wiki/%E0%AC%85%E0%AC%95%E0%AD%8D%E0%AC%9F%E0%AD%8B%E0%AC%AA%E0%AC%B8

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ 

 The Cephalopod Page 
 TONMO.COM – The Octopus News Magazine Online
 Tree of Life website: information about cephalopods along with pictures and videos 
 Discussion about the plural
 An octopus's shark encounter  – footage of an octopus eating a shark (also in QuickTime format)
 Camouflage in action 
 Video showing an Octopus escaping through a  hole
 Bipedal Octopuses- Video, Information, Original paper 
Why Cephalopods Change Color |359 
 Video of walking octopuses

ᱛᱷᱚᱠ:ᱡᱤᱭᱟᱹᱞᱤ
ᱛᱷᱚᱠ:ᱫᱚᱨᱭᱟ ᱨᱮᱱ ᱡᱤᱭᱟᱹᱞᱤ